Document ID: /roh_data/filtered/fineweb-2-filterrobots_roh.jsonl.gz/65508

«Jau hai il nas plain da questa pandemia», di il cusseglier guvernativ Marcus Caduff. El lavura en media var 70 uras ad emna e sa fatschenta dapi passa in onn surtut cun la pandemia. Tge vul quai dir d’avair la responsabladad per l’economia grischuna en ina tala situaziun da crisa? Tge consequenzas ha quai gì ch’el ha numnà il cussegl federal in «tamazi»? E co è quai stà da cumbatter uschè ditg per las terrassas en ils territoris da skis e la finala stuair ceder? Il film dat in sguard davos las culissas e mussa era tge che Marcus Caduff fa per supportar il squitsch che vegn da tut las varts.